Ministerul Economiei va lansa o nouă ediție a programului "Femei antreprenor", care încurajează femeile să își lanseze propriile faceri prin acordarea de finanțări nerambursabile de la bugetul de stat, informează Rador Radio România.
Granturile vor fi în valoare maximă de 200.000 de pe firmă și vor putea acoperi cel mult 95% din valoarea cheltuielilor eligibile. Bugetul total alocat schemei de minimis pentru acest an este de 200 de milioane de lei, iar plățile vor fi efectuate până la sfârșitul lui 2028.
Finanțarea poate acoperi achiziționarea de echipamente tehnologice, active corporale pentru spaţii de joacă şi săli de sport, echipamente pentru economisirea energiei şi utilizarea resurselor regenerabile, precum şi investiţii în spaţii de lucru, mijloace de transport, mobilier şi aparatură sau cursuri de dezvoltare antreprenorială.